Kim Soo-hyun

Kim Soo-hyun () nyaéta saurang aktor asal Koréa Kidul anu mimiti kawentar tina peranna minangka Song Sam Dong dina sérial tipi Dream High taun 2011.Wowkeren.com, Profil Kim Soo Hyun. Diakses 10 Juli 2015.Sippost.com, Biografi Kim Soo Hyun . Diakses 10 Juli 2015. Kim mangrupa mahasiswa lulusan Universitas Central jurusan Theater and Movies. Kim Soo Hyun téh siswa cicingeun nalika masih mahasiswa. Kim nangtukeun pikeun ilubiung ka dunya seni peran sarta ngarobah kapribadianna sangkan leuwih ceria. Peran munggaranna nyaéta nalika muilu maén dina drama musikal Grease jeung A Midsummer Night's Dream dina taun 2003. Kim Soo Hyun ngamimitian di tipi ku merankeun peran babantu dina sitkom Kimchi Cheese Smile taun 2007 disusul ku sérial Jungle Fish taun 2008 jeung White House 2009. Ngaranna mimiti dipikawawoh ku umum téh nalika ngabéntangan sérial Giant taun 2010. Ku saréatna sérial pilem éta, Kim Soo Hyun meunangkeun New Star Award dina ajang SBS Drama Awards 2010. Salian minangka aktor sérial drama, Kim Soo Hyun ogé asup ka dunya layar rubak. Kim ngamimitian maén dina pilem pondok judulna Worst Friends taun 2009 tuluy disusul ku The Thieves taun 2012 jeung Secretly Greatly taun 2013. Ku éktingna anu apik dina The Thieves, Kim meunangkeun pangajén Popularity award dina ajang Blue Dragon Film Awards 2012.
Rujukan

Category:Aktor Koréa Kidul